Eesti Kunstnike Liit

**Eesti Kunstnike Liit** on Eesti kunstnikke koondav organisatsioon, mis kaitseb oma liikmete erialaseid, sotsiaalseid ja majanduslikke huve.

14. märtsil 1922 asutati Eesti Kujutavate Kunstnikkude Keskühing (EKKKÜ), mille õiguslikku järjepidevust Eesti Kunstnike Liit tänini kannab ja mida liit loeb oma asutamise kuupäevaks.

4. jaanuaril 1943 asutati Jaroslavlis **Eesti Nõukogude Kunstnike Liit**, mis aastatel 1957–1990 kandis nime **Eesti NSV Kunstnike Liit** ning seejärel nimetati ümber Eesti Kunstnike Liiduks. Aastatel 1957–1992 oli liidul osakond Tartus. 

Eesti Kunstnike Liidu kontor asub Tallinnas aadressil Vabaduse väljak 6. Eesti Kunstnike Liidule kuuluvad muu hulgas Hobusepea Galerii ja HOP galerii Tallinnas Hobusepea tänaval, Vabaduse galerii Vabaduse väljakul ja Draakoni galerii Pikal tänaval ning ARS Kunstilinnak Pärnu mnt 154 Tallinnas.

Eesti Kunstnike Liit annab igal aastal koos Tallinna linnavalitsusega välja Kristjan Raua preemiat ning koos Eesti Kultuurkapitali ja Eesti Maalikunstnike Liiduga Konrad Mäe medalit. 

## Juhatus

* 1943–1944 Adamson-Eric 
* 1944–1945 Ferdi Sannamees 
* 1945 Richard Sagrits
* 1945–1947 Priidu Aavik 
* 1948–1950 Boris Lukats 
* 1950–1957 Eduard Einman 
* 1957–1962 Arnold Alas 
* 1962–1967 Jaan Jensen (kuni surmani) 
* 1967–1985 Ilmar Torn (läks pensionile) 
* 1985–1989 Enn Põldroos 
* 1989–1992 Ando Keskküla 
* 1992–1995 Mati Karmin 
* 1995–1998 Enn Põldroos 
* 1998–1999 Signe Kivi (lahkus ametist, kui sai kultuuriministriks) 
* 1999–2013 Jaan Elken 
* 2013–2019 Vano Allsalu 
* 2019–2025 Elin Kard, asepresident Vano Allsalu 
* 2025. aastal valiti Eesti Kunstnike Liidu presidendiks Maarin Ektermann ja asepresidendiks Tüüne-Kristin Vaikla.

## Alaliidud
Eesti Kunstnike Liidul on 20 alaliitu.
* AICA Eesti sektsioon
* Eesti Akvarellistide Ühendus
* Eesti Keraamikute Liit
* Eesti Klaasikunstnike Ühendus
* Eesti Kujundusgraafikute Liit
* Eesti Kujunduskunstnike Ühendus
* Eesti Kujurite Ühendus
* Eesti Kunstiteadlaste ja Kuraatorite Ühing
* Eesti Lavastuskunstnike Liit
* Eesti Maalikunstnike Liit
* Eesti Metallikunstnike Liit
* Eesti Moekunstnike Ühendus
* Eesti Nahakunstnike Liit
* Eesti Tekstiilikunstnike Liit
* Eesti Vabagraafikute Ühendus
* Fotokunstnike Ühendus
* ON-Grupp
* STUUDIO 22
* Sõltumatute Ühendus
* Tartu Kunstnike Liit

## Auliikmed

Auliikmeid valitakse kunstnike liidu volikogu liikmete poolt esitatud kandidaatide hulgast salajase hääletuse teel kalendriaasta viimases volikogus. Esimest korda valiti auliikmeid 1999. aastal.

### Auliikmed (1999)<small></small>
*Mari Adamson, tekstiilikunstnik ja õppejõud, emeriitprofessor
*Vive Tolli, graafik ja õppejõud, emeriitprofessor
*Helene Kuma, keraamik, kunstiajaloolane ja õppejõud, emeriitprofessor
*Evald Okas, maalikunstnik ja õppejõud, emeriitprofessor
*Peeter Mudist, maalikunstnik
*Leo Gens, kunstiteadlane ja õppejõud, emeriitprofessor
*Boris Bernstein, kunstiteadlane ja õppejõud, emeriitprofessor
*Paul Luhtein, kirjakunstnik, raamatu- ja tarbegraafik ning õppejõud, emeriitprofessor
*Karl Burman, akvarellist
*Voldemar Kann, Eesti Graafikakoja meistertrükkal

## Vaata ka
* Eesti Kujutavate Kunstnikkude Keskühing (EKKKÜ)
* Eesti Kunstnikkude Liit
*ARS Kunstilinnak

## Viited

## Välislingid
* Koduleht